JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Koroonaviirus sulges Iisraeli kaheks nädalaks
Honduras kolib saatkonna Jeruusalemma
Palestiinlased alustasid propagandasõda
Pühapäeval, 26. septembril alanud Iisraeli suur püha Yom Kippur
oli märkimisväärne ka veidi negatiivsemast aspektist.
Riigi valitsus sulges koos terviseministeeriumiga
põhimõtteliselt terve riigi kaheks nädalaks.
Põhjuseks sellele eelnenud nädalal igapäevaselt kasvanud nakkuste arv,
mis jõudis haripunkti laupäeval,
kui tuvastati üle 8300 uue nakatunu.
Iisraeli riikliku kiirabifirma Magen David Adomi teatel
tehti viimase seitsme kuu vältel üle 1,6 miljoni testi.
Nende tulemusel on seni tuvastatud ligi 250 000 nakatunut,
kellest ca 165 000 on siiski täielikult tervenenud.
Koroonaviiruse tekitatud tüsistustesse
on samal perioodil Iisraelis surnud juba ca 1500 inimest
ja mitmed sajad on endiselt reanimatsioonis.
Ometi hinnatakse Iisraelis tulemust tervikuna suhteliselt heaks,
võrreldes näiteks sarnase elanike arvuga Rootsiga,
kus nakatunuid on vaid u 91 000, kuid tõbi on nõudnud u 5900 elu.
Soome on neist arvudest väga kaugel.
Meil oli nädala eest nakatunuid umbes 9500,
kuid suremus vaid 343.
Kesk-Ameerika riik Honduras teatas,
et kolib riigi saatkonna aasta lõpuks Tel Avivist Jeruusalemma.
Honduras tunnustas Jeruusalemma mullu Iisraeli pealinnaks,
kuid avas seal seejärel vaid kaubandusesinduse.
Eelmise nädala telefonikõnes Iisraeli peaministri Netanyahu
ja Hondurase presidendi Hernandeze vahel lepiti siiski kokku
diplomaatiliste suhete laiendamises suursaatkonna tasemele nii pea,
kui pandeemia võimaldab.
Nii on Honduras neljas riik Serbia, Kosovo ja Malawi kõrval,
kes on teatanud viimase kahe nädala jooksul
saatkondade kolimisest Jeruusalemma.
Pärast Iisraeli tunnustamist Araabia Ühendemiraatide ja Bahreini poolt
ja diplomaatiliste suhete sõlmimist
on palestiinlaste leerist kõlanud nende riikide suunas
üha karmimad süüdistused nii enda kui islami asja reetmise eest.
Palestiina omavalitsus jõudis isegi nii kaugele,
et kutsus oma suursaadikud tagasi nii Bahreinist kui AÜEst.
Samas teatas Abbasi valitsus, et sama saatus ootab iga riiki,
kes nõustub tunnustama Iisraeli
ja tegema temaga kas rahu või diplomaatilisi suhteid sõlmima.
Araabiamaades ollakse siiski teisel arvamusel ja tõdetakse,
et rahu riikide vahel on parem kui pidev ebakindlus.
Samal ajal on mitmed kolumnistid hakanud kuulutama,
muidugi oma valitsuste loal,
hinnanguid palestiinlaste käitumisele viimastel aastakümnetel
ja võimaluste kohta Iisraeliga rahukõnelusi pidada.
Nad süüdistavad PO-d suutmatuses rahu teha
ja samas ka soovimatuses oma riiki moodustada,
sest siis paljastuksid need välisabi väärkasutused,
milles palestiinlaste juhid aastakümneid süüdi on olnud,
kirjutas iraaklane Farouk Youssef al-Arabia uudistevõrgus.
Wassem Yousef AÜEst kirjutas aga Twitteris,
et palestiinlased on iseendi suurimad vaenlased
ning pole suutelised ega taha mõista, mis neile parim on,
ja ei nõustu õppima vigadest, mida nende juhid on aastaid korranud.
Ilmselt nähes, et jäävad ilma araabiamaade toest oma sihtidele,
alustas PO propagandasõda,
kus väidetakse, et Iisrael tahab vallutada kõiki araabiamaid.
Appi võtsid nad muidugi Piibli
ja sealt nii Saalomoni kui Taaveti aegsed kuningriigid,
andes mõista näiteks Kuveidile,
et rahu Iisraeliga tähendab Kuveidile iseseisvuse kaotamist.
Eriliseks muudab propaganda see, et seni pole PO
ja nende poolt eri kooliastmeil kasutatavad õpikud möönnud,
et Iisrael oleks üldse kunagi riigina sellel territooriumil eksisteerinud.
Aga nüüd, kui araabiamaad kalduvad üksteise järel
rahu ja Iisraeli tunnustamise poole,
on PO hakanud lugema ka muud ajalugu peale selle,
mille nad ise on aretanud.
"Vaadake ette, araablased!
Sionistid tulevad vallutama tagasi vanatestamentlikke alu
Niiluse jõest Eufratini,"
hoiatas Fatah' keskkomitee liige Azzam al-Ahmad Kuveiti,
Pärsia lahe riigi Qatari riigitelevisioonis al-Arabia telesaates
veidi rohkem kui nädal tagasi.
Seni kinnitamata andmeil olevat üks Iisraeli põhivaenlasi,
nimelt Süüria, hakanud uurima rahu võimalusi Iisraeliga.
Süüria presidendi seisukohast muutus olukord märkimisväärselt siis,
kui Liibanon ja Iisrael hakkasid otsima lahendust omavahelistele tülidele
nii merepiiride kui Shebaa farmide suhtes,
millest rääkisime eelmine kord.
USA juhitud kõnelused ähvardavad nüüd jätta Süüria vaid Iraani hoolde,
sest ka Süüria naaberriigis Iraagis
on soojendatud mõtteid võimalikust rahust Iisraeliga.
Nii Liibanon kui Süüria on Iisraeliga endiselt ametlikult sõjajalal,
nii et maade võimalikud rahulepped oleksid halvim tagasilöök Iraanile,
kes on aastaid mõlemat riiki liitlaseks pidanud.
Hetkel on Süüria puhul tegu
veel ettevaatliku ja ebaametliku kompimisega,
nii et Jeruusalemma uudiste toimetus jälgib hoolega asjade arengut
ja kommenteerib seda edaspidi, kui mingis suunas toimub liikumine.
USA presidendivalimiste kampaaniad algasid üsna kärisevate kõnedega
ja vägagi solvavate võrdlustega.
Demokraatide kandidaat Joe Biden haaras poriloopimises ohjad
ja võrdles eelmisel pühapäeval Põhja-Carolinas peetud kõnes Trumpi
Hitleri-aja Natsi-Saksamaa kurikuulsa propagandaministri
Joseph Goebbelsiga.
"Ta on otsekui Goebbels," ütles Biden kõnes Trumpi kohta.
"Kui piisavalt kaua valet korrata, muudkui korrata ja korrata,
saab sellest lõpuks avalikult aktsepteeritud tõde."
USA Vabariiklaste Juutide Ühendus nõudis Bidenilt kohe vabandust.
"Sellises presidentlikus kampaanias pole mingit kohta võrdlustele
nende holokaustiga seotud aegade, sündmuste ja natside valitsusega."
"On häbiväärne,
et demokraatide kandidaat kaevab niiviisi üles natsiaja hirmuteod
ja kisub lahti maailma süngesse ajalukku kuuluvad õudused,
võrreldes neid meie presidendikandidaadiga,"
ütles ühenduse esimees pressikonverentsil.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee